《恕斋洪尚书挽诗 其一》
宋代·林希逸

定是仙从天目来，少曾吟咏到襄淮。才名词伯班常伯，学问平斋授恕斋。

华盖谩云邻翰苑，衮衣不许上瑶阶。海山纵好归何处，叹惜人间事好乖。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。